Α4-0083/96

Απόφαση σχετικά με την κοινή θέση του Συμβουλίου ενόψει της έγκρισης της απόφασης του Ευρωπαϊκού Κοινοβουλίου και του Συμβουλίου που αφορά ένα κοινοτικό πρόγραμμα δράσης για τα τελωνεία («Τελωνείο του 2000") (C4-0006/96 - 95/0087(COD))

(Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την Κοινή Θέση του Συμβουλίου (C4-0006/96 - 95/0087(COD),

- έχοντας υπόψη τη γνωμοδότησή του σε πρώτη ανάγνωση ((ΕΕ C 308, της 20.11.1995, σελ. 46)) επί της πρότασης της Επιτροπής προς το Ευρωπαϊκό Κοινοβούλιο και προς το Συμβούλιο COM(95)0119 ((ΕΕ C 346 της 23.12.1995, σελ. 4)),

- έχοντας υπόψη τις τροποποιήσεις στην πρόταση της Επιτροπής COM(95)0451 ((ΕΕ C 327 της 7.12.1995, σελ. 32.)) και COM(95)0576 ((ΕΕ C 023 της 27.1.1196, σελ. 7.)),

- έχοντας υπόψη το άρθρο 189Β παράγραφος 2 της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη την έκθεση της Επιτροπής προς το Συμβούλιο και το Ευρωπαϊκό Κοινοβούλιο σχετικά με την εφαρμογή του προγράμματος Matthaeus-Tax από 1ης Ιουλίου 1993 έως 31 Δεκεμβρίου 1994 (COM(95)0663),

- έχοντας υπόψη τη σύσταση για τη δεύτερη ανάγνωση της Επιτροπής Οικονομικής, Νομισματικής και Βιομηχανικής Πολιτικής (A4-0083/96),

1. τροποποιεί ως ακολούθως την κοινή θέση[semigr ]

2. καλεί την Επιτροπή να αποφανθεί ευνοϊκά επί των τροπολογιών του Κοινοβουλίου στη γνωμοδότηση που καλείται να συντάξει σύμφωνα με το άρθρο 189 Β, παράγραφος 2, εδάφιο δ), της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή θέση του και να εκδώσει οριστικώς την πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 1)

Τίτλος

>Αρχικό κείμενο>

Απόφαση του Ευρωπαϊκού Κοινοβουλίου και του Συμβουλίου που αφορά την έγκριση προγράμματος κοινοτικής δράσης στον τελωνειακό τομέα («Τελωνείο του 2000")

>Κείμενο μετά την ψηφοφορία στο ΕΚ>

Απόφαση του Ευρωπαϊκού Κοινοβουλίου και του Συμβουλίου που αφορά την έγκριση προγράμματος δράσης για τα κοινοτικά τελωνεία («Τελωνείο του 2000")

(Τροπολογία 2)

Πρώτη αιτιολογική σκέψη

>Αρχικό κείμενο>

ότι η ολοκλήρωση της εσωτερικής αγοράς η οποία ισχύει από την 1η Ιανουαρίου 1993, η έναρξη ισχύος της συνθήκης για την Ευρωπαϊκή Ένωση, η διεύρυνση της Κοινότητας με νέα κράτη μέλη και η ταχεία ανάπτυξη των εμπορικών συναλλαγών της Κοινότητας με τον υπόλοιπο κόσμο, ιδίως με τις συμφωνίες που υπεγράφησαν στο πλαίσιο της Γενικής Συμφωνίας Δασμών και Εμπορίου (GATT) τον Απρίλιο του 1994 και εγκρίθηκαν από το Συμβούλιο στις 19 Δεκεμβρίου 1994, οδηγούν στην ανάγκη σαφούς προσδιορισμού και εφαρμογής στρατηγικών προσανατολισμών με τους οποίους καθίσταται δυνατός ο καλύτερος προσδιορισμός του ρόλου που καλείται να παίξει το τελωνείο στην Κοινότητα,

>Κείμενο μετά την ψηφοφορία στο ΕΚ>

ότι η ολοκλήρωση της εσωτερικής αγοράς η οποία ισχύει από την 1η Ιανουαρίου 1993, η έναρξη ισχύος της συνθήκης για την Ευρωπαϊκή Ένωση, η διεύρυνση της Κοινότητας με νέα κράτη μέλη, η προβλεπόμενη επέκταση του καθεστώτος διαμετακόμισης στα κράτη της Ομάδας του Visegrad και η ταχεία ανάπτυξη των εμπορικών συναλλαγών της Κοινότητας με τον υπόλοιπο κόσμο, ιδίως με τις συμφωνίες που υπεγράφησαν στο πλαίσιο της Γενικής Συμφωνίας Δασμών και Εμπορίου (GATT) τον Απρίλιο του 1994 και εγκρίθηκαν από το Συμβούλιο στις 19 Δεκεμβρίου 1994, οδηγούν στην ανάγκη σαφούς προσδιορισμού και εφαρμογής στρατηγικών προσανατολισμών με τους οποίους καθίσταται δυνατός ο καλύτερος προσδιορισμός του ρόλου που καλείται να παίξει το τελωνείο στην Κοινότητα,

(Τροπολογία 3)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

ότι με την υλοποίηση της εσωτερικής αγοράς καταργούνται μεν οι έλεγχοι των εμπορευμάτων σε όλα τα εσωτερικά σύνορα της Ένωσης, εξακολουθούν όμως να υφίστανται ουσιαστικές διαφορές μεταξύ των εγχώριων αγορών των ευρωπαϊκών χωρών και της ευρωπαϊκής εσωτερικής αγοράς. Η περαιτέρω ανάπτυξη της ευρωπαϊκής εσωτερικής αγοράς θα έχει ως αποτέλεσμα τη δημιουργία μιας γνήσιας «εγχώριας» αγοράς με ανοικτά εσωτερικά σύνορα και κοινά εξωτερικά σύνορα, και ως εκ τούτου, αποτελεί προτεραιότητα.

(Τροπολογία 4)

Αιτιολογική σκέψη 1β (νέα)

>Κείμενο μετά την ψηφοφορία στο ΕΚ>

ότι η ενίσχυση της κοινής προστασίας των εξωτερικών συνόρων θα απαιτήσει τη δημιουργία μιας τέτοιας «εγχώριας» αγοράς, στην οποία θα διασφαλίζεται πλήρως η ελεύθερη κυκλοφορία προσώπων, εμπορευμάτων, υπηρεσιών και κεφαλαίων, συμπεριλαμβανομένου του κοινού νομίσματος. Τούτο πρέπει να επιτευχθεί το συντομότερο δυνατόν.

(Τροπολογία 5)

Τέταρτη αιτιολογική σκέψη

>Αρχικό κείμενο>

ότι, για την εφαρμογή αυτών των διαδικασιών και ελέγχων στο σημείο εισόδου ή εξόδου από το τελωνειακό έδαφος της Κοινότητας ή στο σημείο του εδάφους όπου διεκπερεώνονται οι διατυπώσεις εκτελωνισμού, είναι υπεύθυνες οι τελωνειακές διοικήσεις των κρατών μελών[semigr ] ότι η αποτελεσματικότητα της δράσης των τελωνειακών αυτών διοικήσεων είναι ουσιαστική προϋπόθεση για την εγγύηση της ορθής διαχείρισης της εσωτερικής αγοράς,

>Κείμενο μετά την ψηφοφορία στο ΕΚ>

ότι, για την εφαρμογή αυτών των διαδικασιών και ελέγχων στο σημείο εισόδου ή εξόδου από το τελωνειακό έδαφος της Κοινότητας ή στο σημείο του εδάφους όπου διεκπερεώνονται οι διατυπώσεις εκτελωνισμού, είναι υπεύθυνες οι τελωνειακές διοικήσεις των κρατών μελών[semigr ] ότι η αποτελεσματικότητα της δράσης των τελωνειακών αυτών διοικήσεων είναι ουσιαστική προϋπόθεση για την εγγύηση της ορθής διαχείρισης της εσωτερικής αγοράς[semigr ] ότι είναι, ωστόσο, αναγκαίο σε ορισμένες περιπτώσεις, να συμφωνούνται κοινά κριτήρια σε κοινοτικό επίπεδο για το μέγεθος των διεξαγόμενων ελέγχων.

(Τροπολογία 6)

Αιτιολογική σκέψη 4α (νέα)

>Κείμενο μετά την ψηφοφορία στο ΕΚ>

ότι για την προστασία των οικονομικών συμφερόντων της Ευρωπαϊκής Ένωσης αποφασιστική σημασία έχει η δημιουργία ενός ομογενούς ευρωπαϊκού τελωνειακού συστήματος και ότι είναι επιθυμητή η μακροπρόθεσμη δημιουργία μιάς πραγματικής ευρωπαϊκής τελωνειακής αρχής η οποία θα χρηματοδοτείται από το μερίδιο των τελών και δασμών, το οποίο εισρέει επί του παρόντος στα κράτη μέλη.

(Τροπολογία 7)

Δέκατη τρίτη αιτιολογική σκέψη

>Αρχικό κείμενο>

Ότι είναι σκόπιμο, στους τομείς της κατάρτισης και της τεχνικής συνεργασίας, να ληφθούν υπόψη η εξωτερική διάσταση της δράσης της Κοινότητας και των κρατών μελών[semigr ]

>Κείμενο μετά την ψηφοφορία στο ΕΚ>

Ότι είναι σκόπιμο, στους τομείς της κατάρτισης και της τεχνικής συνεργασίας, να ληφθούν υπόψη η εξωτερική διάσταση της δράσης της Κοινότητας και των κρατών μελών[semigr ] οι υπάλληλοι των κρατών μελών που απασχολούνται στις τελωνειακές διοικήσεις φέρουν, κατά τρόπο ώστε να είναι εμφανές, το σήμα της Ευρωπαϊκής Κοινότητας, δηλαδή τον κύκλο των 12 αστέρων[semigr ]

(Τροπολογία 8)

Άρθρο 1, παράγραφος 4α (νέα)

>Κείμενο μετά την ψηφοφορία στο ΕΚ>

4α. Για τους σκοπούς της απόφασης αυτής, με τον όρο «τελωνειακή διοίκηση» εννοείται η διοίκηση η οποία διαθέτει την αποκλειστική αρμοδιότητα στην εφαρμογή της τελωνειακής νομοθεσίας.

(Τροπολογία 9)

Άρθρο 1α (νέο)

>Κείμενο μετά την ψηφοφορία στο ΕΚ>

Άρθρο 1α

Μέτρα που συνεισφέρουν στη συνειδητοποίηση του κοινοτικού τελωνείου

1) Η Επιτροπή διατυπώνει όλες τις απαραίτητες προτάσεις προκειμένου να υπάρξει ελαστικότερο καταστατικό που διέπει τους τελωνειακούς υπαλλήλους των Κοινοτήτων, κατά τρόπον ώστε οι εν λόγω υπάλληλοι να μπορούν να αποσπώνται στις τελωνειακές διοικήσεις άλλων κρατών μελών, σε θέσεις ανάλογες με τα επαγγελματικά προσόντα τους.

2) Τα κράτη μέλη εξασφαλίζουν ότι οι τελωνειακοί υπάλληλοι της Κοινότητας θα φέρουν εμφανώς το σήμα με τον κύκλο των 12 άστρων, το οποίο θα καθιστά σαφές τόσο στους πολίτες της Ευρωπαϊκής Ένωσης όσο και στους μη κοινοτικούς υπηκόους ποιος είναι ο ρόλος των εν λόγω υπαλλήλων, οι οποίοι εκτελούν καθήκοντα σημαντικά για την Κοινότητα.

(Τροπολογία 10)

Άρθρο 3, παράγραφος 6α (νέα)

>Κείμενο μετά την ψηφοφορία στο ΕΚ>

6α. προετοιμασία των συνδεδεμένων τρίτων κρατών οι οποίες επιθυμούν να προσχωρήσουν στην Ευρωπαϊκή Ένωση.

(Τροπολογία 11)

Άρθρο 4, παράγραφος 4, εδάφια 1α και 1β (νέα)

>Κείμενο μετά την ψηφοφορία στο ΕΚ>

Η Επιτροπή προτείνει μέτρα για την εναρμόνιση των εν λόγω ελέγχων, με την προώθηση και ανάπτυξη των διαδικασιών επιλογής και ανάλυσης κινδύνου και, εφόσον απαιτείται, με την προσέγγιση της συχνότητας των ελέγχων σε ένα ελάχιστο επίπεδο.

>Κείμενο μετά την ψηφοφορία στο ΕΚ>

Η Επιτροπή συντονίζει τους ελέγχους των τελωνειακών υπηρεσιών μετά τον εκτελωνισμό, ιδίως λαμβάνοντας την ευθύνη της χάραξης μιας πραγματικής πολιτικής για εκ των υστέρων ελέγχους που εκτελούνται από κοινού.

(Τροπολογία 12)

Άρθρο 4α (νέο)

>Κείμενο μετά την ψηφοφορία στο ΕΚ>

Άρθρο 4α

Προκειμένου να βελτιωθούν τα πενιχρά αποτελέσματα της συμπληρωματικής είσπραξης δασμών που έχουν κατακρατηθεί ή παρακαμφθεί ή της εκ νέου είσπραξης χρηματικών ποσών που έχουν καταβληθεί κατά λάθος, η Επιτροπή υποβάλλει έκθεση σχετικά με τις διατάξεις που ισχύουν στα κράτη μέλη και τις δυσκολίες που αντιμετωπίζουν οι τελωνειακές τους υπηρεσίες. Η Επιτροπή καταβάλλει κάθε προσπάθεια για το συντονισμό των δράσεων των κρατών μελών στους εν λόγω τομείς. Η Επιτροπή υποβάλλει επίσης, σε συνεργασία με τα κράτη μέλη, έκθεση στην οποία παρατίθενται οι περιπτώσεις στις οποίες το επίπεδο των εγγυήσεων που προβλέπει η κοινοτική νομοθεσία είναι πολύ χαμηλό σε σχέση με τους κινδύνους, και προτείνει όλες τις ενδεικνυόμενες τροποποιήσεις, προκειμένου να προστατεύσει τα οικονομικά συμφέροντα της Ένωσης.

(Τροπολογία 13)

Άρθρο 5, παράγραφος 2, εδάφιο 1α (νέο)

>Κείμενο μετά την ψηφοφορία στο ΕΚ>

Στο πλαίσιο αυτό η Επιτροπή μεριμνά για την πρόσφορη ερμηνεία των κοινών τελωνειακών διατάξεων, ούτως ώστε να μην παρεμποδίζονται οι οικονομικές διαδικασίες και να αποφεύγονται οι δυσανάλογα υψηλές διοικητικές δαπάνες.

(Τροπολογία 14)

Άρθρο 7, παράγραφος 2, δεύτερο εδάφιο, σημείο 2

>Αρχικό κείμενο>

2. τη βελτίωση της συλλογής, ανάλυσης, διάδοσης και εκμετάλλευσης των πληροφοριών στο επίπεδο της Κοινότητας, με χρησιμοποίηση της πληροφορικής στο μέγιστο βαθμό, και την ενίσχυση, το συντομότερο δυνατό, της μηχανοργάνωσης των τελωνειακών υπηρεσιών,

>Κείμενο μετά την ψηφοφορία στο ΕΚ>

2. τη βελτίωση της συλλογής, ανάλυσης, διάδοσης και εκμετάλλευσης των πληροφοριών στο επίπεδο της Κοινότητας, με χρησιμοποίηση της πληροφορικής στο μέγιστο βαθμό, και την ενίσχυση, το συντομότερο δυνατό, της μηχανοργάνωσης των τελωνειακών υπηρεσιών, αυτό σημαίνει ότι:

>Κείμενο μετά την ψηφοφορία στο ΕΚ>

- προ της 1ης Ιανουαρίου 1997, όλα τα τελωνειακά γραφεία πρέπει να είναι σε θέση να παράσχουν πληροφορίες «πραγματικού χρόνου» σχετικά με εκδοθέντα και παραληφθέντα δελτία ΤΙR. Η Επιτροπή θα υποβάλει προ της 1ης Ιανουαρίου 1996 σχέδιο ώστε να πραγματοποιηθεί αυτό από κοινού με τα κράτη μέλη.

>Κείμενο μετά την ψηφοφορία στο ΕΚ>

- το κοινό καθεστώς διαμετακόμισης θα πρέπει να μηχανοργανωθεί πριν από την 1η Ιανουαρίου 1998.

(Τροπολογία 15)

Άρθρο 7, παράγραφος 2, δεύτερο εδάφιο, σημείο 6

>Αρχικό κείμενο>

6. ανάπτυξη της συνεργασίας με τρίτες χώρες και με τους αρμόδιους διεθνείς οργανισμούς καθώς και με τους ενδιαφερόμενους οικονομικούς κύκλους.

>Κείμενο μετά την ψηφοφορία στο ΕΚ>

6. ανάπτυξη της συνεργασίας με τρίτες χώρες και κυρίως με τις συνδεδεμένες χώρες της Κεντρικής και Ανατολικής Ευρώπης και με τους αρμόδιους διεθνείς οργανισμούς καθώς και με τους ενδιαφερόμενους οικονομικούς κύκλους.

(Τροπολογία 16)

Άρθρο 8, εισαγωγική πρόταση

>Αρχικό κείμενο>

Η Επιτροπή υποστηρίζει τις δράσεις που αποβλέπουν στη βελτίωση των μεθόδων εργασίας των τελωνειακών διοικήσεων. Σε σύμπραξη με τα κράτη μέλη, η Επιτροπή ενθαρρύνει την συντονισμένη ανάπτυξη και εφαρμογή νέων μεθόδων εργασίας, ιδίως στους ακόλουθους τομείς:

>Κείμενο μετά την ψηφοφορία στο ΕΚ>

Η Επιτροπή υποστηρίζει τις δράσεις που αποβλέπουν στη βελτίωση των μεθόδων εργασίας των τελωνειακών διοικήσεων. Σε σύμπραξη με τα κράτη μέλη, η Επιτροπή ενθαρρύνει την συντονισμένη ανάπτυξη και εφαρμογή νέων μεθόδων εργασίας, ιδίως στους ακόλουθους τομείς, με προτεραιότητα στην πραγματοποίηση τελωνειακών ελέγχων πριν από την αποδέσμευση:

(Τροπολογία 25)

Άρθρο 8, παράγραφος 4, εδάφια 1α και 1β (νέα)

>Κείμενο μετά την ψηφοφορία στο ΕΚ>

Προκειμένου να βοηθήσει το έργο των υπηρεσιών που είναι αρμόδιες για τους ελέγχους, η Επιτροπή προτείνει μέτρα για να διευκολύνει την πρόσβασή τους, οσάκις τούτο απαιτείται, σε πληροφορίες που περιέχονται στις βάσεις δεδομένων άλλων κρατών μελών που αφορούν συναλλαγές που υπόκεινται στον κοινοτικό τελωνειακό κώδικα.

>Κείμενο μετά την ψηφοφορία στο ΕΚ>

Εν ανάγκη, η Επιτροπή διατυπώνει προτάσεις προκειμένου να ενθαρρύνει τα κράτη μέλη που δεν διαθέτουν το ίδιο αποτελεσματικά συστήματα εξοπλισμού με άλλα κράτη μέλη να βελτιώσουν τα συστήματά τους και προτείνει μέτρα για την εισαγωγή των δεδομένων που διαθέτουν τα κράτη μέλη σε μία και μοναδική βάση δεδομένων.

(Τροπολογία 18)

Άρθρο 10, εδάφιο 1α (νέο)

>Κείμενο μετά την ψηφοφορία στο ΕΚ>

Εάν οι διαφορές που υφίστανται στις αρμοδιότητες των τελωνειακών υπαλλήλων εμποδίζουν την αποτελεσματική συνεργασία των τελωνειακών και διοικητικών υπηρεσιών μέσα στην Κοινότητα ή με τρίτες χώρες, τότε η Επιτροπή θα υποβάλει έκθεση σχετικά με τις διαφορές αυτές και θα προτείνει μέτρα για την προσέγγιση και την εναρμόνιση αυτών των αρμοδιοτήτων.

(Τροπολογία 19)

Άρθρο 13, παράγραφος 4α (νέα)

>Κείμενο μετά την ψηφοφορία στο ΕΚ>

4α. Η Επιτροπή προσφέρει, ιδιαίτερα στα υψηλότερα κλιμάκια των τελωνειακών διοικήσεων των κρατών μελών, ένα πρόγραμμα κοινής μετεκπαίδευσης. Εξετάζει τις δυνατότητες για την ίδρυση ενιαίας Ευρωπαϊκής Τελωνειακής Ακαδημίας, προκειμένου να συμπληρώσει την κατάρτιση των τελωνειακών υπαλλήλων των κρατών μελών.

(Τροπολογία 20)

Άρθρο 13, παράγραφος 4β (νέα)

>Κείμενο μετά την ψηφοφορία στο ΕΚ>

4β. η εκπαίδευση των τελωνειακών υπαλλήλων όπως προβλέπεται στο πρόγραμμα Matthaeus πρέπει να διευρυνθεί και ως προς τις συνδεδεμένες χώρες της Κεντρικής και Ανατολικής Ευρώπης οι οποίες άρχισαν, προσφάτως, να συμμετέχουν στο διεθνές ελεύθερο εμπόριο, δεδομένου ότι έχουν διαπιστωθεί πολλές παρατυπίες τελωνειακού χαρακτήρα κυρίως κατά τη διαμετακόμιση αγαθών από τις χώρες αυτές.

(Τροπολογία 21)

Άρθρο 16, παράγραφος 2 και παράγραφος 3,

εισαγωγική πρόταση και πρώτη παύλα

>Αρχικό κείμενο>

2. Tα κράτη μέλη διαβιβάζουν στην Επιτροπή:

- το αργότερο μέχρι την 31η Δεκεμβρίου 1997 ενδιάμεση έκθεση και

- το αργότερο μεχρι την 31η Δεκεμβρίου 2000 τελική έκθεση σχετικά με τη θέση σε εφαρμογή και τις επιδράσεις του προγράμματος.

>Κείμενο μετά την ψηφοφορία στο ΕΚ>

2. Tα κράτη μέλη διαβιβάζουν στην Επιτροπή:

- το αργότερο μέχρι την 31η Δεκεμβρίου 1997 ενδιάμεση έκθεση και

- το αργότερο μεχρι την 30ή Ιουνίου 1999 τελική έκθεση σχετικά με τη θέση σε εφαρμογή και τις επιδράσεις του προγράμματος.

>Αρχικό κείμενο>

3. Η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο:

- το αργότερο μέχρι την 31η Δεκεμβρίου 1998, ενδιάμεση έκθεση για την εφαρμογή του παρόντος προγράμματος[semigr ]

>Κείμενο μετά την ψηφοφορία στο ΕΚ>

3. Η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο:

- το αργότερο μέχρι την 30ή Ιουνίου 1998, ενδιάμεση έκθεση για την εφαρμογή του παρόντος προγράμματος[semigr ]

(Τροπολογία 22)

Άρθρο 17, παράγραφος 1

>Αρχικό κείμενο>

1. Υπό την επιφύλαξη των δράσεων των οποίων η χρηματοδότηση προβλέπεται από άλλα κοινοτικά προγράμματα, τα κονδύλια που προορίζονται για την εκτέλεση του παρόντος προγράμματος, για την περίοδο μεταξύ 1ης Ιανουαρίου 1996 και 31ης Δεκεμβρίου 2000, καθορίζεται σε 50 εκατ. Ecu.

>Κείμενο μετά την ψηφοφορία στο ΕΚ>

1. Τη χρηματοδότηση του προγράμματος δράσης αναλαμβάνουν από κοινού η Κοινότητα και τα κράτη μέλη.

Υπό την επιφύλαξη των δράσεων των οποίων η χρηματοδότηση προβλέπεται από άλλα κοινοτικά προγράμματα, τα κονδύλια που προορίζονται για την εκτέλεση του παρόντος προγράμματος, για την περίοδο μεταξύ 1ης Ιανουαρίου 1996 και 31ης Δεκεμβρίου 2000, καθορίζεται σε 50 εκατ. Ecu συμπεριλαμβανομένων των διοικητικών δαπανών.

>Αρχικό κείμενο>

Οι ετήσιες πιστώσεις επιτρέπονται μέσα στα όρια των δημοσιονομικών προοπτικών.

>Κείμενο μετά την ψηφοφορία στο ΕΚ>

Οι ετήσιες πιστώσεις επιτρέπονται μέσα στα όρια των δημοσιονομικών προοπτικών. Τα έσοδα που προκύπτουν από τις κυρώσεις για παρατυπίες όσον αφορά την εφαρμογή του κοινοτικού δικαίου, εγγράφονται στην κατάσταση εσόδων του Τμήματος ΙΙΙ του προϋπολογισμού (Επιτροπή).

(Τροπολογία 23)

Άρθρο 17, παράγραφος 2, εδάφιο 1α (νέο)

>Κείμενο μετά την ψηφοφορία στο ΕΚ>

Στο πλαίσιο αυτό τα κράτη μέλη μεριμνούν ώστε κατά τη χρησιμοποίηση του μέρους των ιδίων πόρων που προορίζεται για την κάλυψη των εξόδων είσπραξης σύμφωνα με το άρθρο 2, παρ. 3 της απόφασης του Συμβουλίου αριθ. 88/376/ΕΟΚ,ΕΥΡΑΤΟΜ της 24ης Ιουνίου 19881 να λαμβάνεται όσο το δυνατόν περισσότερο υπόψη η παρούσα απόφαση.

@ @ @ @ @ @ @ @ @ @ @ @ @ @ @ @ @ @ @ @

1 ΕΕ L 185 της 15.7.1988, σελ. 24